text: তিন সিটিতে ভোটগ্রহণ শুরু - BanglaPostBD
  প্রচ্ছদ/জাতীয় সংবাদ/তিন সিটিতে ভোটগ্রহণ শুরু
  রাজশাহী, সিলেট, বরিশাল সিটি করপোরেশন নির্বাচনে ভোটগ্রহণ শুরু হয়েছে। সকাল ৮টায় ভোটগ্রহণ শুরু হয়। যা চলবে বিকেল ৪টা পর্যন্ত।রাজশাহী, সিলেট ও বরিশাল থেকে আমাদের প্রতিনিধিরা জানান, আজ সোমবার সকাল ৮টায় ভোটগ্রহণ শুরুর পর থেকে কেন্দ্রগুলোতে উল্লেখযোগ্য সংখ্যক ভোটারদের উপস্থিতি দেখা গেছে।
  তিন সিটি করপোরেশনে মোট ১৭ জন মেয়রপ্রার্থী প্রতিদ্বন্দ্বিতা করছেন। ৮ লাখ ৮২ হাজার ৩৬ জন ভোটার তাদের ভোটাধিকার প্রয়োগ করে নগরপিতা নির্বাচিত করবেন।নৌকা-ধানের শীষসহ রাজনৈতিক দলগুলোর দলীয় প্রতীকের কারণে আসন্ন একাদশ জাতীয় সংসদ নির্বাচনের আগে অনুষ্ঠিত স্থানীয় সরকারের এ সিটি নির্বাচন পেয়েছে জাতীয় নির্বাচনের আমেজ। নির্বাচনী প্রচার-প্রচারণা, অভিযোগ-পাল্টা অভিযোগে জমে উঠেছে এ নির্বাচন।